Uz 4 implantiem izveidotā protēze pacientam nodrošinās ne tikai stabilitātes, izturības sajūtu, salīdzinot ar agrāk problemātisko situāciju, bet svarīgākais – nodrošinās kvalitatīvu košļāšanas funkciju. Tā kā zobu implanti tiek ieskrūvēti žokļa kaulā, košļājot radītais fiziskais spiediens tiek pārnests uz kaula struktūru – košļāšana notiek kā ierasta fizioloģiska darbība, nodrošinot žokļa kaula funkcionalitāti. Uz 4 speciālajiem implantiem piestiprinātā protēze nodrošina gan fizisku, gan psiholoģisku komfortu – pacients var ēst tā, it kā tie būtu viņa īstie zobi, bet pati protēze izskatās estētiski un dabiski. Turklāt tā nevar vienkārši izkrist, kā tas reizēm gadās, izmantojot izņemamās zobu konstrukcijas, jo protēze pie implantiem tiek fiksēta, to pieskrūvējot.
Protēze, kas stiprinās uz 4 implantiem, neskaras pie aukslējām, tādēļ neizraisa nelabuma vai vemšanas refleksu. Tradicionālās izņemamās zobu protēzes – plates, ja vien tās nepietur implanti, balstās pret gļotādu. Tādā gadījumā košļāšanas izraisītais spiediens tiek pārnests nevis uz žokļa kaulu, bet smaganām, kas ne tikai veicina kaula atrofēšanos, bet arī neļauj pienācīgi sagremot ēdienu un pacientam var nākties atteikties no agrāk varbūt iecienītiem, bet vairs nesagremojamiem produktiem savā uzturā.